2. ΒΑΣΙΛΙΚΟΝ ΔΙΑΤΑΓΜΑ της 27 Φεβρ./12 Μαρτ. 1959 Περί ιδρύσεως εκκοκκιστηρίων βάμβακος. Έχοντες υπ’ όψει τας διατάξεις του άρθρ. 7 του Ν.Δ. 3854/58 «περί εκκοκίσεως βάμβακος», και του άρθρ. 35 του Συντάγματος, ως και την υπ’ αριθ. 55/1959 γνωμάτευσιν του Συμβουλίου Επικρατείας, προτάσει του Ημετέρου επί της Γεωργίας Υπουργού, απεφασίσαμεν και διατάσσομεν: Άρθρ.1.-1.Οι ενδιαφερόμενοι δι’ ίδρυσιν εκκοκκιστηρίων βάμβακος ή αύξησιν δυναμικότητος υφισταμένων εκκοκιστηρίων των δέον κατ’ αρχήν να υποβάλλουν εις το Υπουργείον Γεωργίας μέσω του Οργανισμού Βάμβακος αιτήσεις προεγκρίσεως ιδρύσεως ή αυξήσεως της δυναμικότητος, εν ταις οποίαις ν’ αναφέρωνται, προκειμένου μεν περί ιδρύσεως ο αριθμός των εκκοκκιστικών μηχανών και ο τόπος εγκαταστάσεως των εκκοκκιστηρίων, προκειμένου δε περί αυξήσεως της δυναμικότητος ο αριθμός των προστεθησομένων εκκοκκιστικών μηχανών. 2.Αι αιτήσεις κρίνονται υπό του Διοικητικού Συμβουλίου του Οργανισμού Βάμβακος, κατά τας διατάξεις της παρ. 1 του άρθρ. 2 του Ν.Δ. 3854/58, εντός των μηνών Μαΐου και Νοεμβρίου εκάστου έτους και διαβιβάζονται μετά της ητιολογημένης γνώμης του Συμβουλίου εις το Υπουργείον Γεωργίας. Κατ’ εξαίρεσιν δια το έτος 1959 αι αιτήσεις θέλουσι κριθή εντός του πρώτου από της δημοσιεύσεως του παρόντος διμήνου και του μηνός Νοεμβρίου. Τα κατά τας διατάξεις της παρ. 1 του άρθρ. 2 του Ν.Δ. 3854/58 προσδιοριζόμενα περιθώρια ιδρύσεως νέων εκκοκκιστηρίων ή επαυξήσεως της δυναμικότητος υφισταμένων τοιούτων διατίθενται προς ικανοποίησιν των εξής κατά σειράν αιτήσεων: α)Επαυξήσεως δυναμικότητος εκκοκκιστηρίων λειτουργούντων με ολιγωτέρας των τριών εκκοκκιστικάς μηχανάς και β)επαυξήσεως δυναμικότητος εκκοκκιστηρίων λειτουργούντων με τρεις και πλέον εκκοκκιστικάς μηχανάς και ιδρύσεως νέων εκκοκκιστηρίων. 16.Ν.γ.2 Εκκόκκιση Βάμβακος Κατά την κρίσιν των αιτήσεων εκάστης των ως άνω υπό στοιχ. α΄ και β΄ κατηγοριών, προηγούνται αι των Γεωργικών Συνεταιριστικών Οργανώσεων, επί προβλέψεως όμως αντιμετωπίσεως της δαπάνης του έργου δια δανεισμού, αύται λαμβάνονται υπ’ όψιν μόνον εφ’ όσον έχει προγραμματισθή και εγκριθή η δανειοδότησις υπό της Αγροτικής Τραπέζης της Ελλάδος. Εν συνεχεία, μεταξύ των λοιπών αιτήσεων προτιμώνται αι των δηλούντων ότι θ’ αντιμετωπίσουν την δαπάνην του έργου δι’ ιδίων αυτών κεφαλαίων, εις την προκειμένην δε περίπτωσιν αι εκδιδόμεναι άδειαι ισχύουν αποκλειστικώς υπό τον όρον τούτον. Επί ίσοις όροις προτεραιότητος προτιμώνται αι αιτήσεις, των οποίων η ικανοποίησις ήθελε κριθή ως δυναμένη να προαγάγη εις μεγαλύτερον βαθμόν την εξυπηρέτησιν της εκκοκκίσεως και αξιοποιήσεως του βάμβακος υπό όρους όσον το δυνατόν ευνοϊκωτέρους δια τον παραγωγόν και την Εθνικήν Οικονομίαν. 3.Εις την περίπτωσιν χορηγήσεως υπό του Υπουργείου Γεωργίας της προεγκρίσεως, ο ενδιαφερόμενος δέον να υποβάλη εις τούτο δια του Οργανισμού Βάμβακος, τα εν τω άρθρ. 4 του παρόντος οριζόμενα δικαιολογητικά εντός 4μήνου από της προεγκρίσεως, άλλως αύτη καθίσταται αυτοδικαίως άκυρος. Άρθρ.2.-1.Τα ιδρυόμενα εκκοκκιστήρια δέον να είναι των τριών και άνω εκκοκκιστικών μηχανών. 2.Ο μηχανικός εξοπλισμός των ιδρυομένων εκκοκκιστηρίων δέον ν’ αποτελήται εκ των κάτωθι: α)Εκκοκκιστικών μηχανών συσπόρου βάμβακος των 80 πριονίων και άνω, μετά διπλών εσχαρών. β)Καθαριστηρίων – τροφοδοτών συσπόρου βάμβακος, εφωδιασμένων με μαγνήτας δια την αφαίρεσιν μεταλλικών ξένων υλών. γ)Ενιαίων συμπυκνωτών εκκοκκισμένου βάμβακος, μετά συστήματος αυτομάτου προωθήσεως του βάμβακος από των εκκοκκιστικών μηχανών μέχρι και του πιεστηρίου δεμάτων. δ)Αυτομάτων υδραυλικών πιεστηρίων δεμάτων βάμβακος, διπλού κιβωτίου, με προπίεσιν. ε)Ισαρίθμων προς τας εκκοκκιστικάς μηχανάς αποχνοωτικών μηχανών βαμβακοσπόρου των 141 και άνω πριονίων και μηχανοκινήτου πιεστηρίου δεμάτων λίντερ, απλού κιβωτίου. ς)Ξηραντηρίων συσπόρου βάμβακος, τύπου πύργου των 12 και άνω βαθμίδων ή άλλων ισοδυνάμου τύπου, μετά ή άνευ ενιαίου καθαριστηρίου. Δύναται βοηθητικώς να διοχετεύηται ρεύμα θερμού αέρος και δια των καθαριστηρίων τροφοδοτών. ζ)Λοιπών αναγκαίων μηχανημάτων και εξαρτημάτων, προς εξασφάλισιν πλήρους και συγχρονισμένου μηχανικού εξοπλισμού, απαραιτήτως δε: αα)Συστημάτων αυτομάτου εκφορτώσεως του συσπόρου βάμβακος εις τας αποθήκας, ββ)συστημάτων αυτομάτου μεταφοράς από των αποθηκών και διανομής του συσπόρου βάμβακος εις τας εκκοκκιστικάς μηχανάς, μετά μηχανισμών ελέγχου μεταφερομένης ποσότητος και αφαιρέσεως βορειών ξένων υλών, γγ)συστημάτων αυτομάτου μεταφοράς από των εκκοκκιστικών μηχανών και διανομής του βαμβακοσπόρου εις τας αποχνοωτικάς μηχανάς, ως και μεταφοράς αυτού από των αποχνοωτικών μηχανών εις τας αποθήκας, δδ)κυκλώνων δια την αποχέτευσιν των απορριμμάτων και κονιορτοβριθών ρευμάτων αέρος, εκτός εάν κατασκευασθούν προς τούτο ειδικοί θάλαμοι, εε)ισαρίθμων προς τας εκκοκκιστικάς μηχανάς ανταλλακτικών κυλίνδρων πριονίων εκκοκκίσεως πλήρων μετά των κουζινέτων των. η)Κινητήρων και συστημάτων μεταδόσεως της κινήσεως. Τα καθαριστήρια εκκοκκισμένου βάμβακος είναι προαιρετικά. Αι εκκοκκιστικαί μηχαναί, τα καθαριστήρια – τροφοδόται και εν γένει τα καθαριστήρια, οι συμπυκνωταί εκκοκκισμένου βάμβακος και τα ξηραντήρια συσπόρου βάμβακος απαραιτήτως δέον να είναι εργοστασίων ανεγνωρισμένων, ως εξειδικευμένων εις κατασκευάς τοιούτων μηχανημάτων. 3.Ελάχιστα εμβαδά και ύψη οροφών των κυρίων κτιρίων ιδρυομένου εκκοκκιστηρίου των τριών εκκοκκιστικών μηχανών ορίζονται τα κάτωθι: α)Του συγκροτήματος αποθηκών συσπόρου βάμβακος 1.000 μ2Χ5μ. β)Της αιθούσης μηχανημάτων εκκοκκίσεως 160 μ2Χ8μ. Των ειδικών θαλάμων απορριμάτων και κονιορτού, διαστάσεις 3Χ3 μ., ύψος ίσον προς το τοιούτον της οροφής της αιθούσης εκκοκκίσεως. γ)Της αιθούσης μηχανημάτων αποχνοώσεως βαμβακοσπόρου 120 μ2 Χ6 μ. δ)Του συγκροτήματος αποθηκών βαμβακοσπόρου 350 μ2 Χ5μ. ε)Του συγκροτήματος αποθηκών ή υποστέγων δεμάτων βάμβακος 500 μ2 Χ5μ. Τα ανωτέρω εμβαδά αυξάνονται κατά 20% δι’ εκάστην, πέραν των τριών, εκκοκιστικήν μηχανήν. Τα συγκροτήματα αποθηκών δέον να αφίστανται αλλήλων, ως και από των αιθουσών εκκοκκίσεως και αποχνοώσεως, τουλάχιστον κατά 7 μ. Εκτός των ανωτέρω κυρίων κτιρίων τα εκκοκκιστήρια    βάμβακος    δέον    να    διαθέτουν      γραΣελ. 875 149-137 Εκκόκκιση Βάμβακος 16.Ν.γ.2 φείον, αποθήκην υλικού και βοηθητικούς χώρους προσωπικού. Άρθρ.3.-1.Η αύξησις της δυναμικότητος των υφισταμένων εκκοκκιστηρίων βάμβακος δέον να συνδυάζεται με βελτίωσιν του μηχανικού εξοπλισμού και των κτιριακών εγκαταστάσεων αυτών, εξασφαλίζουσαν καλλιτέρευσιν των συνθηκών εκκοκκίσεως και την κανονικήν κυκλοφορίαν των προϊόντων και του προσωπικού. 2.Η βελτίωσις του μηχανικού εξοπλισμού απαραιτήτως θα περιλαμβάνη α)ενιαίον συμπυκνωτήν εκκοκκισμένου βάμβακος, μετά συστήματος αυτομάτου προωθήσεως του βάμβακος από των εκκοκκιστικών μηχανών μέχρι και του πιεστηρίου δεμάτων. β)Αυτόματον υδραυλικόν πιεστήριον διπλού κιβωτίου, με προπίεσιν. γ)Ξηραντήριον συσπόρου βάμβακος τύπου πύργου των 12 και άνω βαθμίδων ή άλλου ισοδυνάμου τύπου, μετά ή άνευ ενιαίου καθαριστηρίου. Αι εκκοκκιστικαί μηχαναί, καθαριστήρια- τροφοδόται και καθαριστήρια εν γένει, συμπυκνωταί και ξηραντήρια δέον να είναι εργοστασίων ανεγνωρισμένων, ως εξειδικευμένων εις κατασκευάς τοιούτων μηχανημάτων. 3.Επί προσθήκης εις εκκοκκιστήριον της μιάς εκκοκκιστικής μηχανής δευτέρας τοιαύτης ορίζεται το ελάχιστον εμβαδόν αποθηκών συσπόρου βάμβακος εις 700 μ 2 , βαμβακοσπόρου εις 250 μ 2  και αποθηκών ή υποστέγων δεμάτων βάμβακος εις 350 μ 2 . Επί αυξήσως των εκκοκκιστικών μηχανών εις τρεις και άνω ισχύουν τα εν άρθρ. 2 παρ. 3 του παρόντος οριζόμενα εμβαδά. Άρθρ.4.-1.Τα επί τη βάσει της παρ. 3 του άρθρ. 1 του παρόντος υποβλητέα εις το Υπουργείον Γεωργίας μέσω του Οργανισμού Βάμβακος δικαιολογητικά χορηγήσεως αδείας ιδρύσεως ή αυξήσεως της δυναμικότητος εκκοκκιστηρίου είναι: α)Αίτησις του ενδιαφερομένου μετ’ αντιγράφου, εν τη οποία δέον ν’ αναφέρωνται τα μηχανήματα, η προέλευσις και το εργοστάσιον κατασκευής των. β)Σχεδιαγράμματα εις διπλούν υπό κλίμακα 1:100 κατόψεως, όψεων και τομών των κτιρίων λεπτομερή μετά διατάξεως των μηχανημάτων εν αυτοίς. Επιπροσθέτως τοπογραφικόν σχεδιάγραμμα εις 4πλούν υπό κλίμακα 1:400 του οικοπέδου του εκκοκκιστηρίου και του πέριξ χώρου, της προσπελάσεως αυτού, ως και τη διατάξεως των κτιρίων εν αυτώ. Σελ. 876 149-138 γ)Γραμμάτιον καταθέσεως εις την Αγροτικήν Τράπεζαν της Ελλάδος υπέρ του Οργανισμού Βάμβακος του κατά το άρθρ. 4 του Ν. Δ. 3854/58 παραβόλου εκ δραχ. 5.000 κατ’ εκκοκκιστικήν μηχανήν. 2.Ο Οργανισμός Βάμβακος ελέγχων τ’ ανωτέρω δικαιολογητικά υποδεικνύει τας δεούσας μεταβολάς επί του μηχανικού εξοπλισμού και των κτιριακών εγκαταστάσεων και διαβιβάζει ταύτα εις το Υπουργείον Γεωργίας, προς έκδοσιν της κατά το άρθρ. 1 του Ν. Δ. 3854/58 αδείας ιδρύσεως ή αυξήσεως της δυναμικότητος εκκοκκιστηρίου. Άρθρ.5.-1.Μετά την αποπεράτωσιν της ιδρύσως ή την αύξησιν της δυναμικότητος υφισταμένου εκκοκκιστηρίου, ο ενδιαφερόμενος δέον να υποβάλη εις το Υπουργείον Γεωργίας μέσω του Οργανισμού Βάμβακος κατά μεν την πρώτην περίπτωσιν αίτησιν αδείας λειτουργίας του ιδρυθέντος εκκοκκιστηρίου, κατά δε την δευτέραν περίπτωσιν αίτησιν τροποποιήσεως της ισχυούσης αδείας λειτουργίας του υφισταμένου εκκοκκιστηρίου. 2.Η άδεια αύτη χορηγείται κατά τα οριζόμενα δια της παρ. 1 του άρθρ. 8 του Ν.Δ. 3854/58 μετά πιστοποίησιν της ιδρύσεως ή αυξήσεως της δυναμικότητος εκκοκκιστηρίων, ενεργουμένην υπό Επιτροπής αποτελουμένης α)εξ ενός ανωτέρου τεχνικού υπαλλήλου του Σταθμού Δοκιμών Γεωργικών Μηχανών ή ετέρας Υπηρεσίας του Υπουργείου Γεωργίας, β)εκ του Προϊσταμένου του επί των εκκοκκιστηρίων βάμβακος τμήματος της Κεντρικής Υπηρεσίας του Οργανισμού Βάμβακος ή τούτου κωλυομένου ετέρου Γεωπόνου του αυτού Οργανισμού και γ)εκ του Προϊσταμένου του οικείου Περιφερειακού Γραφείου του Οργανισμού Βάμβακος. Η Επιτροπή εξετάζει επιτοπίως εάν η ίδρυσις ή η αύξησις δυναμικότητος εγένετο συμφώνως προς την χορηγηθείσαν άδειαν και πληροί εν γένει τους όρους κανονικής λειτουργίας του εκκοκκιστηρίου, συντάσσει δε σχετικήν έκθεσιν, αποστελλομένην εις τον Οργανισμόν Βάμβακος. 3.Ο Οργανισμός Βάμβακος βάσει της ανωτέρω εκθέσεως Επιτροπής, υποδεικνύει εις τον ενδιαφερόμενον τας αναγκαίας συμπληρώσεις ή μεταβολάς των εγκαταστάσεων του εκκοκκιστηρίου, εφ’ όσον απαιτούνται τοιαύται, μετά δε τη εκτέλεσιν τούτων ακολουθεί νέα επιτόπιος εξέτασις της αυτής Επιτροπής. 16.Ν.γ.2 Εκκόκκιση Βάμβακος 4.Εις ην περίπτωσιν η τελική διαμόρφωσις των εγκαταστάσεων του εκκοκκιστηρίου είναι ουσιωδώς διάφορος των κατά την χορήγησιν της αδείας ιδρύσεως ή αυξήσως δυναμικότητος εγκριθέντων σχεδιαγραμμάτων, ο ιδιοκτήτης, εντός διμήνου αφ’ ης του ζητηθή υπό του Οργανισμού Βάμβακος, δέον να υποβάλη εις 4πλούν σχεδιαγράμματα της τελικής διαμορφώσεως του εκκοκκιστηρίου του. 